Video: Maljan sakkie-sakkie rekord los | Maroela Media
Lezelle Pretorius en Maljan
Maljan en sy dansmaat, Lezelle Pretorius, het Vrydag vir meer as vier ure by SuperSport Park in Centurion gedans. Aanvanklik was die doelwit om 6 km te dans, maar terwyl hulle met die poging besig was, moes hulle uitvind ŉ Britse paartjie het reeds dié dansrekord laat spat. Die nuwe rekord wat gebreek moes word, was 8.1 km. Nie eens swaar reën kon Maljan en Lezelle se entoesiasme demp nie, en aan die einde van 4 ure se geskoffel het onafhanklike beamptes bevestig hulle het 10.06km gedans.
Rian van Heerden, hoofaanbieder van die radiostasie se Complimentary Breakfast vir wie Maljan al sy mal toertjies doen, het Maandag die rekordafstand bevestig. Maljan het skertsend gesê die gedagte om vir ŉ ruk lank dié prestasie in Rian se gesig te kan vryf, was die grootste dryfveer agter die rekord, aangesien Rian nie gedink het hy gaan dit regkry nie.
Amptelike beeldmateriaal en notas moet deur die Guiness World Records nagegaan word alvorens hulle die rekord amptelik bekend maak.
Maljan jy n man duisend glo my!! Nie almal sal dit kan doen nie. Van Tannie Poppie_Benoni